**Tjaša Hrastar: Čez 20 let**

1. prizor

Pripovedovalec: Nekoč, pred davnimi časi …

Bine (Ga prekine.): No no no no no !Pretiravati pa tudi ni treba, Tine!

Tine: Saj ne pretiravam, Bine.

Bine: Pa saj je minilo samo 20 let, Tine!

Tine: Ja, saj - pred davnimi časi, Bine!

Bine (Že naveličan.): Samo nadaljuj ...

Tine: Torej – nekoč, pred davnimi časi sta se Janja in Marko pripravljala na zabavo. Imeli so srečanje sošolcev iz osnovne šole. Videli se namreč niso že 20 let. (Se ustavi.) Eh, pa kaj vam govorim! Sami poglejte, meni se ne da več govoriti.

2. prizor

(Janja in Marko se pogovarjata v stanovanju. Marko čaka, medtem ko si ona počasi oblači jakno.)

Janja (Zdolgočaseno.) A moram resno iti na to butasto zabavo!? Tistih 9 let je bilo čist´ dost´, da se nagledam teh bedakov!

Marko (Užaljeno.): Auč! To je bolelo …

Janja: OK, oprosti! (Zavije z očmi.) Ti si izjema.

Marko: Hvala. (Resno.) In pa - nimaš izbire! Na to zabavo greva, če ti je všeč ali pa ne. Saj se bo zabavno spet pogovarjati z našimi starimi sošolci in obujati stare spomine.

Janja (Naveličano.): Prav … Daj, pojdiva, da bo lahko čim prej konec …

Marko (Se zasmeje.)

(Odideta iz stanovanja.)

3. prizor

(Oba izstopita iz avta in strmita v šolo.)

Marko (Vesel): Ah, spomini, spomini … Toliko lepih trenutkov sem doživel na tej šoli!

Janja: Ja, jaz tudi … občasno!

Marko (Glasno izdihne. Cinično.) Oprosti, če so nekateri raje bili na telefonu, kakor pa da bi doživeli pravi čar šole!

Janja: Samo pojdi noter, preden se ti kaj zgodi …

(Odideta v šolo.)

4. prizor

(Vsi že sedijo v krogu in se pogovarjajo, vstopita Janja in Marko.)

Ana (Pristopi, se nasmeje): O, živijo! Ravnokar se spoznavamo, lahko kar pristopita.

(Janja in Marko se spogledata, skomigneta in se usedeta.)

Ana: Torej, jaz sem Ana, vsi me najbrž poznate kot najboljšo učenko in tudi vašo bivšo predsednico razreda!

Marko (Zašepeta Janji.): Če s tem misli najbolj nadležno, ima potem prav.

(Janja se začne z Markom smejati, pa ju Ana grdo pogleda in nehata.)

Ana: Sedaj se pa še vi predstavite, nato bomo nadaljevali.

*(10 minut kasneje.)*

Ana: Zdaj pa, ko smo se vsi predstavili, se mi je utrnila zabavna ideja, da vsak pove en spomin iz osnovne šole, ki se mu je najbolj vtisnil v spomin.

Janja (Zašepeta Marku.): Se spomniš takrat, ko je bila Ana tiho za celih 5 minut. (Počaka 5 sekund.) Ja, jaz tudi ne! (Se smejeta.)

Ana (Ju pogleda): No, ker imata toliko za povedati, pa kar vidva začnita!

(Se spogledata in ostaneta tiho.)

Sara (Navdušena.): Lahko, prosim, jaz začnem?

Sara: Torej, jaz se pa spomnim, ko smo bili v 2. razredu in je Manca med poukom žvečila čigumi, čeprav je bilo to prepovedano. Meni se je to zdelo tako kul! Še cel dan sem se o tem pogovarjala s svojimi prijateljicami.

Anže (Vskoči. Posmehljivo.): Čakaj, ti si imela prijatelje? (Naglo si pokrije usta z roko.)

(Sara Anžeta grdo pogleda.)

Miha (Ju prekine.): Nooo, meni se pa to ni zdelo kul! Manca bi lahko to žvečilko pogoltnila in se celo zadavila.

Manca (Zajedljivo.): Ti moraš pa čist vedno pretiravati, ne Miha?! Kot naprimer prejšnji mesec! Saj ni bilo nič kaj tazga, samo EN moški je bil, saj to se sploh ne šteje kot varanje!!!!!!

Miha: Samo utihni! Sploh ne veš, kako sem se počutil!!!!

Ana (Vskoči.): No no no! Kaj pa, če samo nadaljujemo z zgodbicami?

Nika: Meni se to zdi odlična ideja. Pravzaprav imam že eno v glavi!!! Se spomnite takrat, ko je Saša za valentinovo v tretjem razredu dobila 2 liziki od Filipa in Roka. Kar čeljust mi je prav do tal padla. Ful sem ji zavidala!

(Filip in Rok postaneta rdeča, saj sta osramočena.)

Jan: Ja, meni je bil Filip tud´ ful kul! Spomnim se, da je imel ta človek kačo za hišnega ljubljenčka. Vse, kar sem jaz lahko imel, je bil kamen. Ime mu je bilo Mark. Pri meni je živel celo leto, dokler ga mami ni vrgla v koš za smeti, ko mi je pospravljala sobo. (Žalostno.) Še zmeraj ga pogrešam …

Filip (Ne ve, kaj povedati.): Ummm … hvala? Ha ha … Drugače pa tisto ni bila kača, ampak črv …

Jan: Aaa …

Rok: No, da prekinem vajino zadrego, bom pa še jaz povedal en spomin. Jaz se pa najbolj spomnim Saše. No, saj najbrž nisem edini. Vsi smo se ga bali. Grozen je bil! (Zgroženo.) Spomnim se, ko je odtrgal CEL list iz šolskega učbenika. Pa sploh njegov ni bil!

Ana (Prestrašeno.): Ja! Še sreča, da ga ni tukaj! (Se iz previdnosti ozre naokoli.)

(Vsi prikimavajo.)

Janja: Jaz imam tudi eno zgodbo. Jaz se pa spomnim svojega Marka v osnovni šoli. Tak bebček je bil, ha ha ha! Vedno se je pretvarjal, da je nekakšen znanstvenik, ki odkriva viruse in bakterije.

Marko (Sam sebi.) Ja ... Totalno sem se pretvarjal!

Janja: Natančno se spomnim, ko je bil zadnji šolski dan v letu 2019. Mislim, da je bil tam nekje… 30. december. No, v glavnem, napisal mi je sporočilo, da je na Kitajskem in da je pri CIA, saj je ustvarjal nekaj za Vlado. Ha ha ha ha! (Marku.) Lahko bi mi samo rekel, da se ti ni dalo priti v šolo!

Ana: Čakaj … Ti praviš, da je bil 30. 12. 2019 na Kitajskem, kjer je nekaj ustvarjal v laboratoriju za CIA?

Janja: Ja …?

Saša: Ampak, kaj se ni 31. decembra pojavil tisti Covid-19, zaradi katerega smo trpeli celo leto?!

Marko (Zardeva.): Ummm ...

Nika: To potem pomeni… (Jezno ga napade.) Da si bil ti kriv za vse to?!?!?!?!?!

(Marko zagrabi Janjo za zapestje.)

Marko: Beži!!!!!! (Povleče jo za sabo in skupaj pobegneta z odra, drugi za njima.)

KONEC